Správa majetku mesta Prievidza, s.r.o.

Ul. T. Vansovej 24, 971 01 Prievidza

Výzva na predloženie cenovej ponuky

**„Rekonštrukcia opláštenia vikierov II.etapa“**

Postup zadávania zákazky podľa § 117 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

JUDr. Ján Martiček

konateľ spoločnosti

**A. POKYNY PRE UCHÁDZAČOV**

1. **Identifikácia obstarávateľskej organizácie**

Názov: Správa majetku mesta Prievidza, s.r.o.

IČO: 36349429

Sídlo: Ul. T. Vansovej 24, 971 01 Prievidza

Krajina: Slovenská republika

v zastúpení: Správa majetku mesta Prievidza, s.r.o., Ul. T. Vansovej 24, 971 01 Prievidza

Kontaktná osoba: Mgr. Peter Valko

Telefón:  0465111930

E-mail: valko@smmpd.sk

1. **Predmet zákazky a opis technických požiadaviek :**

Názov: **„Rekonštrukcia opláštenia vikierov“**

* 1. Druh zákazky: zákazka na dodanie stavebných prác
  2. Opis zákazky s minimálnymi požiadavkami na predmet:

Predmetom zákazky je prevedenie stavebných prác na objekte na ul. Kútovskej 9 – 13 „Rekonštrukcia opláštenia vikierov“ podľa projektovej dokumentácie spracovanej Ing. J. Šmirinom (búracie práce, výškové práce, izolatérske práce, tesárske práce, klampiarske práce, úpravy povrchov), ktorých účelom je odstránenie príčin porúch vikierov (tepelné mosty, zrážanlivosť vody vo vnútorných obytných priestoroch, ...) dodatočným zateplením podľa platnej projektovej dokumentácie.

V mieste vybudovaných fasádnych lešení sa tiež prevedie sanácia a náter fasády, vrátane náteru dažďových zvodov a vrátane soklov. V II. etape budú realizované vikiere od severnej strany vo vchodoch 9, 11 a 13, mimo už zrekonštruovaných vikierov v I. etape, následne západná strana podľa projektovej dokumentácie a potom vikiere nad krajným podkrovným bytom na južnej strane. Zabudovaný materiál, zabezpečenie lešenia bude dodávkou Objednávateľa, prípadné zmeny sú možné, avšak po dohode oboch strán, na základe dodatku zmluvy o dielo a zápisu v stavebnom denníku.

Miesto a termín dodania (doba trvania zmluvného vzťahu):

* Začiatok vykonávania prác: po nadobudnutí právoplatnosti stavebného povolenia a prebratí staveniska (predpoklad koniec mája, jún)
* Ukončenie a odovzdanie prác: do 2 mesiacov odo dňa prevzatia staveniska
  1. Predpokladaná max. hodnota zákazky: zákazka s nízkou hodnotou

**Spôsob vzniku záväzku:** na základe Zmluvy o dielo

* 1. Každý záujemca má možnosť prísť si obhliadnuť miesto výkonu prác, osobne pozrieť aktuálny stav a projektovú dokumentáciu. Obhliadka miesta výkonu prác sa uskutoční po telefonickom dohovore na č. tel.: 0911 244 015 – Peter Wittemann

1. **Komplexnosť dodávky:** Uchádzač predloží ponuku  na celý predmet zákazky.

1. **Zdroj finančných prostriedkov**

Predmet zákazky bude financovaný z prostriedkov verejného obstarávateľa

1. **Obsah ponuky**

Ponuka predložená uchádzačom musí obsahovať:

* 1. Vyhlásenie uchádzača o pravdivosti a úplnosti všetkých dokladov a údajov uvedených v ponuke,
  2. Doklady a dokumenty potrebné na preukázanie ďalších podmienok účasti:  **PODMIENKA:** Vybraný uchádzač nesmie mať voči mestu alebo ním zriadeným organizáciám alebo založeným spoločnostiam žiadne dlhy (napr. na daniach a poplatkoch za TKO, na zaplatení kúpnej ceny, na nájomnom za byt, nebytový priestor alebo nehnuteľnosť a pod.). Uvedené skutočnosti uchádzač preukazuje čestným vyhlásením.
  3. Samostatný list, na ktorom je uvedený názov alebo obchodné meno uchádzača, adresa alebo sídlo uchádzača a návrh na plnenie kritériá. Cenová ponuka musí obsahovať všetky súvisiace časti pre zabezpečenie dodávky v plnom požadovanom rozsahu.
  4. Celkový rozpis pre určenie ceny je uvedený v prílohe č.1 .

1. **Mena a ceny uvádzané v ponuke**
   1. Navrhovaná zmluvná cena musí byť stanovená podľa § 3 zákona NR SR  
      č.18/1996 Z. z. o cenách v znení neskorších predpisov. Navrhovaná zmluvná cena bude uvedená v eurách. Navrhovaná zmluvná cena musí byť rozdelená na:
      * + cenu za zhotovenie diela – rekonštrukcia vikierov
        + cenu za sanáciu a náter fasády
   2. Ak je uchádzač platcom dane z pridanej hodnoty (ďalej len „DPH“), navrhovanú celkovú zmluvnú cenu uvedie v zložení:

a) navrhovaná zmluvná cena bez DPH,

b) navrhovaná zmluvná cena vrátane DPH.

* 1. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní.

1. **Miesto a lehota na predkladanie ponúk**
   1. Ponuky v listinnej podobe je potrebné doručiť na adresu obstarávateľa:

Správa majetku mesta Prievidza, s.r.o., ul. T. Vansovej č. 24, 971 01 Prievidza, v uzatvorenej obálke s označením: **Súťaž** **“** **Rekonštrukcia opláštenia vikierov“ - neotvárať**

Elektronické ponuky môžu byť doručené na e-mailovú adresu: [valko@smmpd.sk](mailto:valko@smmpd.sk).

* 1. Ponuky je potrebné doručiť v lehote na predkladanie ponúk. Lehota na predkladanie ponúk uplynie dňa  04.04.2022 o 12:00 hod.
  2. Ponuka doručená po uplynutí lehoty na predkladanie ponúk v listinnej podobe sa vráti uchádzačovi neotvorená.
  3. **Viazanosť predložených ponúk dodávateľa bude 3 týždne od ich predloženia.**

1. **Preskúmanie ponúk**
   1. Do procesu vyhodnocovania ponúk budú zaradené tie ponuky, ktoré obsahujú všetky určené náležitosti a zodpovedajú požiadavkám a podmienkam uvedeným v týchto súťažných podkladoch.
   2. Platnou ponukou je ponuka, ktorá zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami a podmienkami. Ostatné ponuky uchádzačov budú vylúčené.
2. **Vyhodnotenie ponúk**
   1. Ponuky budú vyhodnocované len podľa stanoveného kritéria na vyhodnotenie ponúk. Jediným kritériom na vyhodnotenie ponúk je najnižšia celková cena za dielo, podľa bodu 6 súťažných podkladov.
   2. Vyhodnocovať sa bude celková uchádzačom ponúknutá cena za predmet zákazky s DPH v EUR.

Ak je uchádzač platiteľom dane z pridanej hodnoty, uvedie celkovú ponukovú cenu v zložení:

➢ celková ponuková cena bez DPH,

➢ sadzba DPH a výška DPH,

➢ celková ponuková cena vrátane DPH.

Ak uchádzač nie je platiteľom DPH, uvedie ponukovú cenu bez DPH, ktorá bude považovaná za cenu celkovú. Na skutočnosť, že nie je platiteľom DPH, v cenovej časti ponuky upozorní.

* 1. Hodnotenie ponúk uchádzačov je dané pridelením jej príslušného poradia podľa posudzovaných údajov uvedených v jednotlivých ponukách, týkajúcich sa ceny za dodanie predmetu zákazky.
  2. Poradie uchádzačov sa určí porovnaním výšky navrhnutých ponukových cien za dodanie predmetu zákazky vyjadrených v eurách *vrátane DPH (u uchádzačov, ktorí nie sú platcami DPH, bude vyhodnocovaná cenová ponuka bez DPH)*, uvedených v jednotlivých ponukách uchádzačov. Úspešný bude ten uchádzač, ktorý navrhol za dodanie predmetu zákazky, najnižšiu cenu.

1. **Oznámenie o výsledku vyhodnotenia ponúk**
   1. Úspešnému uchádzačovi bude doručené oznámenie o úspešnosti ponuky.
2. **Ďalšie informácie verejného obstarávateľa**
   1. Po vyhodnotení cenových ponúk bude zaslané oznámenie **len úspešnému uchádzačovi.**
   2. Verejný obstarávateľ vyhradzuje právo neprijať ani jednu zo súťažných ponúk, ak budú ne regulárne alebo inak neprijateľné, alebo prekročia finančné možnosti obstarávateľa.

V Prievidzi 28.03.2022

JUDr. Ján Martiček

konateľ spoločnosti

**PRÍLOHA č.1**

|  |  |  |  |  |  |  |
| --- | --- | --- | --- | --- | --- | --- |
| **„** **Rekonštrukcia opláštenia vikierov “** | | | | | | |
| **Por. č.** | **Popis položky** | **Výmera, množstvo** | **M. j.** | **Jednotková cena bez DPH v EUR** | **Celková cena bez DPH v EUR** | **Celková cena s DPH v EUR** |
| **Severná strana 8 vikierov** | | | | | | |
| 1 | Búracie práce podľa proj. dokumentácie | 1 | súbor |  |  |  |
| 2 | Tesárske konštrukcie | 1 | súbor |  |  |  |
| 3 | Tepelné izolácie a izolácie striech | 1 | súbor |  |  |  |
| 4 | Klampiarske práce | 1 | súbor |  |  |  |
| 5 | Úprava povrchov fasád vikierov | 1 | súbor |  |  |  |
| 6 | Ošetrenie od plesní, umytie tlakovou vodou | 532,6 | m2 |  |  |  |
| 7 | Penetrácia | 532,6 | m2 |  |  |  |
| 8 | Penetrácia 2 | 532,6 | m2 |  |  |  |
| 9 | Prvý náter | 532,6 | m2 |  |  |  |
| 10 | Druhý náter | 532,6 | m2 |  |  |  |
| 11 | Sokle | 126 | m2 |  |  |  |
| **Západná strana** | | | | | | |
| 12 | Klampiarske práce ( Dem+Mon oplechovania atika) | 17 | bm |  |  |  |
| 13 | Zateplovací systém | 35 | m2 |  |  |  |
| 14 | Ošetrenie od plesní, umytie tlakovou vodou | 190 | m2 |  |  |  |
| 15 | Penetrácia | 190 | m2 |  |  |  |
| 16 | Penetrácia 2 | 190 | m2 |  |  |  |
| 17 | Prvý náter | 190 | m2 |  |  |  |
| 18 | Druhý náter | 190 | m2 |  |  |  |
| 19 | Sokle | 31,5 | m2 |  |  |  |
| **Južná strana 2 vikiere** | | | | | | |
| 20 | Búracie práce podľa proj. dokumentácie | 1 | súbor |  |  |  |
| 21 | Tesárske konštrukcie | 1 | súbor |  |  |  |
| 22 | Tepelné izolácie a izolácie striech | 1 | súbor |  |  |  |
| 23 | Klampiarske práce | 1 | súbor |  |  |  |
| 24 | Úprava povrchov fasád vikierov | 1 | súbor |  |  |  |
| 25 | Ošetrenie od plesní, umytie tlakovou vodou | 92 | m2 |  |  |  |
| 26 | Penetrácia | 92 | m2 |  |  |  |
| 27 | Penetrácia 2 | 92 | m2 |  |  |  |
| 28 | Prvý náter | 92 | m2 |  |  |  |
| 29 | Druhý náter | 92 | m2 |  |  |  |
| **Súčet cien (Kritérium najnižšia cena)** | | | | |  |  |

**Cenová kalkulácia**

**NÁVRH ZMLUVY O DIELO**

**uzatvorená podľa § 536 a nasl. zákona č. 513/1991 Zb. Obchodný zákonník**

**ZMLUVNÉ STRANY**

**Objednávateľ:**  **Správa majetku mesta Prievidza, s.r.o.**

Ulica T. Vansovej 24

971 01 Prievidza

Štatutárny orgán: JUDr. Ján Martiček, konateľ spoločnosti

Zástupca splnomocnený na rokovanie vo veciach:

a) zmluvných: JUDr. Ján Martiček, konateľ spoločnosti

b) technických: Peter Wittemann, vedúci technického úseku

IČO: 363 494 29

IČ DPH: SK2022092490

Bankové spojenie : Prima banka Slovensko, a.s.

IBAN : SK6956000000009018876001

IČO : 36 349 429

IČ DPH : SK202 209 2490

Zápis : v Obchodnom registri Okresný súd Trenčín, oddiel Sro, vl. 16228/R

e-mail: sekretariat@smmpd.sk

číslo telefónu: 046/5111911

**Zhotoviteľ:** **…………………………**

………………………...

………………………...

Zastúpený: ………………………...

Zástupca splnomocnený na rokovanie vo veciach:

a) zmluvných: ………………………...

b) technických: ………………………...

Bankové spojenie: ………………………...

číslo účtu: ……………

IBAN: ………………..

IČO: ………………………...

IČ DPH: ………………………...

Zapísaný: ………………………...

1. **PREDMET ZMLUVY**
   1. Objednávateľ objednáva u zhotoviteľa vykonanie diela:

**„Bytový dom Kútovská ulica č. 9,11,13, II.etapaˮ**

Predmet zákazky je prevedenie stavebných prác na objekte na ul. Kútovskej 9 – 13 „Rekonštrukcia opláštenia vikierov“ podľa projektovej dokumentácie spracovanej Ing. J. Šmirinom (búracie práce, výškové práce, izolatérske práce, tesárske práce, klampiarske práce, úpravy povrchov), ktorých účelom je odstránenie príčin porúch vikierov (tepelné mosty, zrážanlivosť vody vo vnútorných obytných priestoroch, ...) dodatočným zateplením podľa platnej projektovej dokumentácie.

V mieste vybudovaných fasádnych lešení sa tiež prevedie sanácia a náter fasády, vrátane náteru dažďových zvodov a vrátane soklov. V II. etape budú realizované vikiere od severnej strany vo vchodoch 9, 11 a 13, mimo už zrekonštruovaných vikierov v I. etape, následne západná strana podľa projektovej dokumentácie a potom vikiere nad krajným horným bytom na južnej strane. Zabudovaný materiál a zabezpečenie lešenia bude dodávkou Objednávateľa, prípadné zmeny sú možné, avšak po dohode oboch strán, na základe dodatku zmluvy zápisu v stavebnom denníku. Cenová kalkulácia predložená Zhotoviteľom, ako úspešným uchádzačom, na základe výzvy na predloženie cenovej ponuky, zo dňa .................2022, tvorí Prílohu č. 1, ako neoddeliteľnú súčasť tejto zmluvy. Súčasťou špecifikácie Diela je výzva Objednávateľa na predloženie cenovej ponuky, zo dňa 28.03.2022 tvorí Prílohu č. 2 na základe ktorej je so Zhotoviteľom ako úspešným uchádzačom uzatvorená táto zmluva.

* 1. Zhotoviteľ sa zaväzuje vykonať celé dielo podľa rozsahu tejto zmluvy. Objednávateľ sa zaväzuje dokončené dielo prevziať a zaplatiť za jeho vykonanie.
  2. Zhotoviteľ vyhlasuje, že je oprávnený vykonávať predmetnú činnosť a je odborne spôsobilý vykonávať práce podľa tejto zmluvy.
  3. Zhotoviteľ sa zaväzuje, že odovzdá dielo spôsobilé na účel užívania, ktoré bude spĺňať všetky platné normy STN, EN, ON, TP.
  4. Zhotoviteľ sa zaväzuje odovzdať riadne vykonané a ukončené dielo  s podmienkami uvedenými vo verejnom obstarávaní v tejto zmluve o dielo. Všetky vady a nedostatky zistené pri preberaní diela ako aj všetky škody spôsobené ním na majetku objednávateľa a majetku tretích osôb je povinný zhotoviteľ odstrániť na vlastné náklady.
  5. Zhotoviteľ môže dielo vykonať ešte pred dohodnutým časom a riadne dokončené dielo odovzdať objednávateľovi v skoršom termíne. Objednávateľ je povinný ponúknuté riadne dokončené dielo prevziať.
  6. Záväzok vykonať dielo bude splnený odovzdaním diela zhotoviteľom a jeho prevzatím objednávateľom, dielo bude odovzdané bez vád a nedorobkov, o čom spíšu protokol o odovzdávaní a prevzatí diela.

1. **TERMÍNY PLNENIA**
   1. Termín začatia vykonania diela : po nadobudnutí právoplatnosti stavebného povolenia, ktorého vydanie zabezpečuje Zhotoviteľ a prebratí staveniska (predpoklad koniec mája, jún).

Termín ukončenia a odovzdania diela: do 2 mesiacov odo dňa prevzatia staveniska.

* 1. Zmluvné strany sa dohodli, že omeškanie plnenia zhotoviteľa podľa dohodnutého termínu ukončenia a odovzdania dokončeného diela, ktoré zhotoviteľ ani po predchádzajúcom upozornení objednávateľa v primeranej lehote neodstráni, sa bude považovať za podstatné porušenie zmluvy.
  2. Dielo sa považuje za dokončené dňom podpísania Protokolu o odovzdaní a prevzatí diela, a to po odstránení vád a nedorobkov, ak sú uvedené v protokole.

1. **CENA**
   1. Cena za dielo je stanovená dohodou zmluvných strán ako maximálna a za kompletnú dodávku predmetu zmluvy, v znení zák. NR SR č. 18/1996 Z. z. o cenách v znení neskorších predpisov vo výške:

|  |  |
| --- | --- |
| Cena bez DPH | ............... eur |
| DPH | ............... eur |
| Cena s DPH | ............... eur |

Slovom cena bez DPH:

* 1. Zhotoviteľ prehlasuje, že uvedená maximálna cena za dielo, zohľadňuje všetky priame, nepriame náklady, primeraný zisk potrebný na vykonanie uvedeného diela. Cena za dielo nezahŕňa náklady na dodávku materiálu, ktorý Zhotoviteľovi zabezpečí Objednávateľ.
  2. Cenu za dielo je možné meniť len na základe dodatku k tejto zmluve, ktorý musí byť vopred prerokovaný s objednávateľom a podpísaný obidvomi zmluvnými stranami. Dodatok za prípadné práce naviac bude uzatvorený v zmysle § 18 zákona č. 343/2015 Z. z. o verejnom obstarávaní v znení neskorších predpisov. Ak dôjde pri vykonávaní diela k akýmkoľvek zmenám, doplnkom alebo rozšíreniu predmetu diela vyplývajúcich z dodatočných požiadaviek objednávateľa, alebo k zmene DPH bude na vykonanie týchto zmien uzatvorený dodatok k zmluve s tým, že cena prác naviac bude zostavená položkovitým rozpočtom na základe skutočne vykonaných prác a ohodnotených jednotkovými cenami predloženými v ponuke. V prípade prác, ktoré ponuka neobsahovala, bude u prác vykonaných zhotoviteľom spracovaná kalkulácia jednotlivých prác s využitím cenníkov platných v dobe vykonávania prác. Práce naviac budú vopred prekonzultované a odsúhlasené objednávateľom.
  3. Dohodnutá cena za dielo zahŕňa všetky činnosti a náklady zhotoviteľa (okrem materiálu), ktoré sú potrebné k vykonaniu diela tak, aby dielo bolo užívania schopné, najmä, avšak nie výlučne:
* vlastnej vodorovnej a vertikálnej dopravy
* množstvo spotrebovanej energie k realizácií diela
* vodné, stočné pri realizácií diela
* opatrenia bezpečnosti pri práci a požiarnej ochrany počas realizácie
* prípadné práce v noci, v dňoch pracovného pokoja, vo sviatkoch a v nadčasoch
* prepravu, ubytovanie a zabezpečenie stravovania svojich zamestnancov
* colné a dovozné poplatky
* odvoz prebytočného materiálu a odpadov, vrátane poplatkov za skládkovanie, alebo likvidáciu odpadu
* nákladov plynúcich z obmedzených priestorov staveniska a verejnej dopravy
* náklady na stráženie, udržiavanie čistoty, bezprašnosti a poriadku na pracovisku
* akékoľvek ostatné náklady súvisiace s vykonaním diela podľa tejto zmluvy

1. **FAKTURAČNÉ PODMIENKY**
   1. Dielo bude odovzdávané ako celok. Dňom odovzdania diela je deň, v ktorom dôjde k odovzdaniu a prevzatiu diela bez vád objednávateľom.
   2. Podkladom pre fakturáciu ceny za dielo budú doklady (súpisy vykonaných prác) o odovzdaní a prevzatí skutočne zrealizovaných prác potvrdené povereným zástupcom objednávateľa.
   3. Faktúra bude obsahovať náležitosti platného daňového dokladu v súlade s príslušnými právnymi predpismi – údaje:

* obchodné meno objednávateľa a zhotoviteľa, adresy sídiel
* číslo zmluvy, číslo faktúry, deň odoslania a splatnosti faktúry
* označenie peňažného ústavu a číslo účtu, na ktorý sa má platiť
* označenie diela
* fakturovanú základnú čiastku bez DPH, čiastku s DPH a celkovú fakturovanú sumu
* súpis vykonaných prác potvrdený zástupcom objednávateľa, pečiatkou a podpisom zhotoviteľa
* doklady o kvalite zabudovaných materiálov
* IČO, DIČ, resp. IČ DPH na strane objednávateľa aj zhotoviteľa
* dátum vyhotovenia faktúry
* dátum splatnosti faktúry
* dátum vzniku daňovej povinnosti, resp. dátum dodania služby
  1. V prípade, že faktúra nebude obsahovať náležitosti, uvedené v tejto zmluve alebo náležitosti ustanovené všeobecne záväznými právnymi predpismi, objednávateľ ju vráti zhotoviteľovi na prepracovanie s tým, že nová lehota splatnosti začne plynúť dňom doručenia faktúry ako daňového dokladu vystaveného podľa všeobecne záväzných právnych predpisov. V prípade, že zhotoviteľ vykoná dielo s vadami, alebo v rozpore s touto zmluvou, objednávateľ vylúči alebo zníži cenu za dielo.
  2. Zhotoviteľ použije pri fakturácii sadzby DPH vo výške podľa zákona o dani z pridanej hodnoty platného v čase zdaniteľného plnenia.
  3. Za správne vyčíslenie sadzby DPH podľa zákona č. 222/2004 Z. z. o dani z pridanej hodnoty v znení neskorších predpisov zodpovedá zhotoviteľ v plnom rozsahu.
  4. Faktúru za vykonané naviac práce je zhotoviteľ oprávnený vystaviť až na základe podpísaného dodatku k zmluve v zmysle § 18 zákona č. 343/2015 Z. z. o verejnom obstarávaní v znení neskorších predpisov.
  5. Zmluvné strany sa zaväzujú, že zmenu inkasných dát pre potreby platenia faktúr si budú oznamovať do 7 dní po tom, ako ku zmene došlo - platí aj v prípade zmeny počas záručnej doby.
  6. Účastníci týmto uzatvárajú dohodu o zákaze postúpenia pohľadávok vzniknutých zo zmluvného vzťahu založeného touto zmluvou.

1. **PLATOBNÉ PODMIENKY** 
   1. Cenu za vykonanie diela zaplatí objednávateľ na základe faktúry vystavenej po ukončení a odovzdaní celého diela a na základe odsúhlasených súpisov skutočne vykonaných prác.
   2. Lehota splatnosti faktúry je do 30 dní odo dňa doručenia objednávateľovi.
   3. Objednávateľ neposkytne zhotoviteľovi preddavky na realizované práce.
   4. Akékoľvek prejavy vôle zmluvných strán súvisiace s touto zmluvou budú vyhotovené písomne a doručené druhej zmluvnej strane osobne alebo zaslané poštou, ak v tejto zmluve nie je uvedené inak.
2. **PODMIENKY VYKONANIA DIELA**
   1. Zhotoviteľ vykoná dielo na svoje náklady a na vlastné nebezpečenstvo, pričom bude rešpektovať všetky zákony, ostatné právne predpisy a normy platné na území SR a dodržiavať kvalitatívne a technické podmienky určené touto zmluvou.
   2. Poverenie zhotoviteľa vykonať časť diela pomocou inej osoby nie je možné bez predchádzajúceho písomného súhlasu objednávateľa.
   3. Zhotoviteľ zodpovedá za poškodenie podzemných a nadzemných vedení inžinierskych sietí spôsobené výkonom svojich prác a je povinný ich bezodkladne opraviť na svoje náklady.
   4. Zhotoviteľ je povinný, v prípade ak bude počas prác zasahovať a obmedzovať verejnú dopravu na komunikáciách, zabezpečiť na vlastné náklady projekt prenosného dopravného značenia a jeho odsúhlasenie u Okresného riaditeľstva policajného zboru, Okresného dopravného inžiniera v Prievidzi. Následne u príslušného cestného správneho orgánu zabezpečí vydanie určenia prenosného dopravného značenia a rozhodnutie o zvláštnom užívaní komunikácie a zabezpečí dodávku a osadenie prenosného dopravného značenia.
   5. Zhotoviteľ je povinný požiadať o záber verejného priestranstva, v prípade potreby využívať priestor mimo stavby na skladovanie materiálov strojov a zariadení. O záber verejného priestranstva je nutné požiadať najneskôr 5 dní pred uskutočnením záberu.
   6. Zhotoviteľ je povinný použiť na vykonávanie diela len materiály a výrobky, ktoré spĺňajú požiadavky objednávateľa diela uplatnené v súťažných podkladoch alebo sú stanovené a odsúhlasené objednávateľom, ktoré majú také vlastnosti, aby po dobu životnosti diela boli pri bežnej údržbe zaručené vlastnosti zhotoveného diela za podmienky riadneho užívania. Za použité materiály a vykonané práce nesie zhotoviteľ plnú zodpovednosť. V prípade použitia materiálov, ktoré nevyhoveli kvalitatívnym skúškam, je zhotoviteľ povinný ich bezodkladne odstrániť na vlastné náklady.
   7. Zhotoviteľ je povinný vybaviť stavenisko podľa platných predpisov, najmä v oblasti bezpečnosti a zdravotných požiadaviek.
   8. Zhotoviteľ je zodpovedný za dodržanie bezpečnosti a ochrany zdravia pri práci a požiarnej bezpečnosti. Zhotoviteľ zodpovedá za to, že zamestnanci budú mať doklady o absolvovaní predpísaných školení o bezpečnosti a ochrane zdravia pri práci a požiarnej bezpečnosti.
   9. Zhotoviteľ je povinný zabezpečiť primeranú ochranu majetku a vecí, ktoré prevzal od objednávateľa na vykonanie diela. Zhotoviteľ nesie plnú zodpovednosť za materiál a zariadenie nachádzajúce sa na pracovisku.
   10. Zhotoviteľ zodpovedá za čistotu a poriadok na stavenisku. Zhotoviteľ je povinný udržiavať na prevzatom stavenisku a priľahlých komunikáciách určených na dopravu materiálu poriadok a čistotu a odstraňovať odpady a nečistoty, ktoré vznikli pri vykonávaní prác na vlastné náklady. Ak zhotoviteľ nesplní túto svoju povinnosť aj napriek výzve objednávateľa na zjednanie nápravy v primeranej lehote, má objednávateľ právo splniť povinnosť zhotoviteľa sám alebo pomocou tretích osôb na náklady zhotoviteľa, pričom nie je viazaný jednotkovými cenami za podobnú činnosť, ak ju zhotoviteľ uviedol vo svojej cenovej špecifikácii prác a dodávok. Zhotoviteľ zároveň stráca nárok na zaplatenie prác podľa tohto bodu zmluvy, ak boli súčasťou cenovej špecifikácie prác a dodávok zhotoviteľa.
   11. Počas vykonávania prác na pozemku a veci objednávateľa zhotoviteľ znáša nebezpečenstvo škody spôsobenej na vykonanej veci a počas realizácie prác je jej vlastníkom. Zhotoviteľ počas vykonávania prác zodpovedá aj za škody spôsobené voči tretím osobám. Nebezpečenstvo škody prechádza na objednávateľa dňom podpísania protokolu o odovzdaní a prevzatí diela. Zhotoviteľ znáša nebezpečenstvo vzniku škody aj na materiáloch, ktoré prevezme na zhotovenie diela od Objednávateľa, a to od momentu jeho prevzatia.
   12. Zhotoviteľ je povinný vykonávať dielo plynule a bez prerušenia tak, aby postup vykonávania diela dával reálny predpoklad, že dielo bude riadne a včas podľa podmienok tejto zmluvy vykonané. Pre prípad, že objednávateľ vyhodnotí, že postup vykonávania diela nezodpovedá predpokladanému termínu ukončenia a odovzdania riadne vykonaného diela, zhotoviteľa na túto skutočnosť písomne upozorní a určí mu primeranú lehotu na odstránenie tohto nedostatku. Ak zhotoviteľ nevykoná potrebné opatrenia pre nápravu uvedeného stavu v stanovenej lehote, takéto porušenie povinností zhotoviteľa sa považuje za podstatné porušenie zmluvnej povinnosti.
   13. Objednávateľ počas vykonávania diela má právo kontrolovať vykonanie množstva a kvality prác a priebežne zhotoviteľa upozorniť na prípadné vady s požiadavkou na ich odstránenie v primeranej lehote. Pre tento prípad je objednávateľ oprávnený zastaviť ďalšie vykonávanie prác zhotoviteľom až do úplného odstránenia vád doteraz vykonanej časti diela. Porušenie povinnosti zhotoviteľa odstrániť vady v určenej lehote sa považuje za podstatné porušenie zmluvnej povinnosti.
   14. Zhotoviteľ je povinný minimálne 3 pracovné dni vopred písomne vyzvať zástupcu objednávateľa na kontrolu všetkých vykonaných prác, ktoré majú byť v priebehu ďalších prác zakryté alebo sa stanú neprístupnými. Počas vykonávania diela je zhotoviteľ povinný zabezpečiť fotografickú dokumentáciu celého priebehu výstavby (hlavne častí, ktoré bude zakryté).
   15. Zhotoviteľ vyhlasuje, že pred uzavretím tejto zmluvy skontroloval všetky údaje a výmery s uvedeným rozsahom požadovaných prác a ich súlad so skutkovým stavom a prípadné rozdiely alebo chýbajúce položky bude znášať na vlastné náklady, bez možnosti úpravy ceny za dielo.
   16. Ak má zhotoviteľ pripomienky k druhu prác alebo k spôsobu ich vykonávania, musí tieto bez meškania písomne oznámiť objednávateľovi. Tým sa zhotoviteľ nezbavuje zodpovednosti za vykonávanie diela.
   17. Zhotoviteľ svojimi prácami nesmie obmedzovať premávku na verejných komunikáciách a chodníkoch, okrem predpokladaných vzájomne dohodnutých obmedzení. Náklady na nutné rozkopávky, výstrahy, zábrany a obchádzky má zhotoviteľ zahrnuté do ceny za dielo.
   18. Zhotoviteľ je povinný priebežne počas vykonávania diela odstraňovať zo stavby na vlastné náklady všetky obaly, prepravky a tiež zvyšky materiálov, ktoré sú výsledkom jeho činnosti. V prípade nesplnenia tejto povinnosti je objednávateľ oprávnený vykonať tieto práce a má právo vzniknuté náklady odpočítať zhotoviteľovi z fakturácie.
   19. Poverený zástupca objednávateľa má právo dávať zhotoviteľovi príslušné pokyny pri vykonávaní diela, ako aj v prípade ohrozenia diela, ostatného majetku alebo života a zhotoviteľ je povinný ich rešpektovať.
   20. V prípade, že zhotoviteľ odmietne v určenom termíne vykonať pokyn daný povereným zástupcom objednávateľa týkajúci sa vykonávania diela a je v súlade s touto zmluvou a právnymi predpismi, objednávateľ je oprávnený zamestnať a zaplatiť iné osoby, aby takýto príkaz vykonali. Všetky z toho vyplývajúce náklady určí poverený zástupca objednávateľa. Zhotoviteľ ich musí zaplatiť objednávateľovi alebo ich objednávateľ môže jednostranne započítať oproti čiastke fakturovanej zhotoviteľom.
   21. Poverený zástupca objednávateľa má právo žiadať zhotoviteľa, aby ihneď odvolal zo stavby zamestnanca, alebo subdodávateľa, ktorý si neplní svoje povinnosti alebo podľa jeho názoru sa správa nevhodne, alebo svojím správaním ohrozuje bezpečnosť, alebo riadne pokračovanie prác ostatných zamestnancov alebo iných osôb zúčastnených na vykonávaní diela. Takáto osoba musí byť v čo najkratšej dobe nahradený iným.
   22. Zhotoviteľ sa zaväzuje, že jeho zamestnanci, alebo subdodávatelia budú nosiť oblečenie zreteľne označené firemným logom tak, aby mal objednávateľ prehľad o ľuďoch pohybujúcich sa na stavenisku. Zhotoviteľ sa tiež zaväzuje, že jeho zamestnanci, alebo subdodávatelia budú nosiť prilby a ďalšie ochranné pracovné pomôcky v súlade s predpismi BOZP. V prípade zistenia nedostatku je objednávateľ oprávnený požadovať zmluvnú pokutu a jej odpočet vo faktúre, a to vo výške uvedenej v bode 9.7. tejto zmluvy za každého zamestnanca, subdodávateľa a každý nedostatok. Zhotoviteľ je povinný tieto uplatňované pokuty odpočítať z faktúry. Zástupca objednávateľa má právo vykázať zo staveniska zamestnanca, alebo subdodávateľa neoznačeného firemným logom.
   23. Zástupca objednávateľa alebo zodpovedný technik objednávateľa má právo kedykoľvek počas pracovnej dobe vyzvať zamestnancov, alebo subdodávateľa zhotoviteľa k vykonaniu skúšky na prítomnosť alkoholu alebo inej omamnej látky. V prípade pozitívneho výsledku, resp. odmietnutia skúšky, o čom sa vykoná zápis potvrdený podpisom zodpovednej osoby, má zástupca objednávateľa právo okamžite vypovedať vstup na stavenisko a trvale vykázať dotknutého zamestnanca, alebo subdodávateľa zhotoviteľa. Okrem toho má objednávateľ právo uplatniť si u zhotoviteľa jednorazovú zmluvnú pokutu vo výške uvedenej v bode 9.7 tejto zmluvy za každý pozitívny výsledok skúšky alebo odmietnutie podrobiť sa skúške, rovnako v prípade, že keď zamestnanci, alebo subdodávatelia zhotoviteľa počas alebo po pracovnej dobe hrubo porušujú pravidlá medziľudského správania sa. V prípade zistenia takéhoto stavu je objednávateľ oprávnený požadovať odpočet zmluvných pokút vo faktúre a zhotoviteľ je povinný tieto pokuty odpočítať z faktúry.
   24. Zhotoviteľ berie na vedomie, že prípadnú škodu spôsobenú krádežou, stratou, zničením alebo iným poškodením jeho majetku, majetku-materiálu prevzatého od Objednávateľa na zhotovenie diela v areáli stavby, znáša v plnej výške.
   25. Zhotoviteľ preberá plnú zodpovednosť za straty alebo škody na majetku, zranenie aj tretích osôb alebo ich usmrtenie, ktoré môžu nastať počas vykonávania diela a ako ich dôsledok.
3. **ODOVZDANIE A PREVZATIE DIELA**
   1. Zhotoviteľ sa zaväzuje vyzvať objednávateľa na prevzatie diela aspoň 3 pracovné dni vopred. Dielo bude pripravené na odovzdávacie a preberacie konanie bez vád a nedorobkov.
   2. Zhotoviteľ je povinný odovzdať spolu s dielom certifikáty, vyhlásenia o zhode výrobkov, atesty použitých materiálov, zápisy o preverení prác zakrytých v priebehu výstavby, doklady o vykonaných skúškach predpísaných príslušnými STN.
   3. Objednávateľ sa zaväzuje prevziať riadne vykonané a ukončené dielo v s podmienkami uvedenými v tejto zmluve.
   4. Zhotoviteľ je povinný uvoľniť stavenisko v lehote uvedenej v preberacom protokole. V opačnom prípade je objednávateľ po písomnom upozornení zhotoviteľa oprávnený veci vo vlastníctve zhotoviteľa nachádzajúce sa na stavenisku nechať odstrániť zo staveniska tretími osobami na náklady a zodpovednosť zhotoviteľa.
   5. O odovzdaní diela spíšu zmluvné strany Protokol o odovzdaní a prevzatí diela, ktorý podpíšu v deň ukončenia odovzdávacieho konania, vrátane zápisu o vrátení staveniska.
   6. Zhotoviteľ je povinný odstrániť vady a nedorobky uvedené v Protokole o odovzdaní a prevzatí diela riadne a včas, t.j. za podmienok a v lehotách dohodnutých v protokole s objednávateľom diela, v opačnom prípade má objednávateľ právo odstrániť vady a nedorobky sám alebo ich nechať odstrániť treťou osobou na náklady zhotoviteľa. V takomto prípade objednávateľ nie je viazaný jednotkovými cenami uvedenými v cenovej ponuke zhotoviteľa. Zmluvné strany sa dohodli, že o náklady vynaložené objednávateľom na odstránenie vád a nedorobkov bude znížená cena za dielo, t.j. zhotoviteľ je povinný o tieto náklady znížiť fakturáciu zhotoviteľa, prípadne objednávateľovi vznikne právo na náhradu týchto nákladov zo zadržaných platieb.
4. **ZÁRUČNÁ DOBA – ZODPOVEDNOSŤ ZA VADY**
   1. Zhotoviteľ zodpovedá za to, že predmet tejto zmluvy bude vykonaný podľa podmienok tejto zmluvy.
   2. Zhotoviteľ zodpovedá za nedostatky, ktoré má predmet v čase jeho odovzdania objednávateľovi. Ďalej je zhotoviteľ povinný bez zbytočného odkladu odstrániť aj také vady, za vznik ktorých popiera zodpovednosť, ktorých odstránenie však neznesie odklad. Úhrada nákladov podľa tohto bodu zmluvy bude predmetom dohody zmluvných strán.
   3. Vadou diela sa rozumie odchýlka v kvalite, rozsahu a parametroch diela stanovených touto zmluvou, technickými normami, predpismi ako aj usmerneniami a požiadavkami objednávateľa.
   4. Zmluvné strany sa dohodli pre prípad vád diela, že počas záručnej doby má objednávateľ právo požadovať a zhotoviteľ povinnosť vady bezplatne a bezodkladne odstrániť. Zhotoviteľ je povinný objednávateľovi uhradiť všetky prípadne škody zavinené vadou diela do 15 dní odo dňa doručenia písomnej výzvy.
   5. Zhotoviteľ je povinný reagovať na reklamáciu do 2 pracovných dní po jej obdržaní a dohodnúť s objednávateľom spôsob a primeranú lehotu na odstránenie reklamovanej vady. Zhotoviteľ sa zaväzuje odstrániť reklamovanú vadu v čase dohodnutom s povereným zástupcom objednávateľa. Ak zhotoviteľ nenastúpi na odstraňovanie vád v termíne, ktorý sa dohodne pri reklamačnom konaní, má objednávateľ diela právo zadať ich odstránenie inému subjektu za podmienok bližšie uvedených. Zhotoviteľ povinný tieto náklady uhradiť na písomnú výzvu v lehote do 10 dní odo dňa doručenia písomnej výzvy objednávateľa.
   6. Zmluvné strany sa dohodli na záručnej dobe vykonaného diela 5 rokov, ktorá začína plynúť odo dňa odovzdania a prevzatia diela objednávateľom.
   7. Na opravované časti diela v záručnej dobe sa prerušuje plynutie záručnej doby a plynie znovu po odstránení vady.
   8. Záručná doba na dielo bude predĺžená o dobu, počas ktorej nemohlo byť dielo užívané z dôvodu nedostatkov alebo poškodenia, za ktoré nesie zodpovednosť zhotoviteľ.
5. **ZMLUVNÉ POKUTY**
   1. Zmluvné strany sa dohodli, že v prípade omeškania so začatím diela v termíne stanovenom v zmysle bodu 2.1. tejto zmluvy, zaplatí zhotoviteľ objednávateľovi zmluvnú pokutu vo výške 50 eur za každý deň omeškania. Objednávateľ je oprávnený o výšku zmluvnej pokuty znížiť fakturáciu zhotoviteľa, resp. vystaviť faktúru v zmysle bodu 9.8. tejto zmluvy.
   2. Zmluvné strany sa dohodli, že v prípade omeškania v postupe prác v zmysle bodu 6.12 tejto zmluvy, zaplatí zhotoviteľ objednávateľovi zmluvnú pokutu vo výške 50 eurza každý deň omeškania. Objednávateľ je oprávnený o výšku zmluvnej pokuty znížiť fakturáciu zhotoviteľa, resp. vystaviť faktúru v zmysle bodu 9.8. tejto zmluvy.
   3. Zmluvné strany sa dohodli, že v prípade omeškania s ukončením a odovzdaním diela, resp. omeškania s odstránením vady alebo vybavenia reklamácie, zaplatí zhotoviteľ objednávateľovi zmluvnú pokutu vo výške 50 eur za každý deň omeškania s odovzdaním diela. Objednávateľ je oprávnený o výšku zmluvnej pokuty znížiť fakturáciu zhotoviteľa, resp. vystaviť faktúru v zmysle bodu 9.8. tejto zmluvy.
   4. Ak bude zhotoviteľ v omeškaní s riadnym a včasným odstránením vád a nedorobkov oznámených objednávateľom počas vykonávania diela, alebo uvedených v zápise o odovzdaní a prevzatí diela (preberací protokol), alebo zistených pri kolaudácii alebo v záručnej dobe, je zhotoviteľ povinný zaplatiť objednávateľovi zmluvnú pokutu vo výške 50 eur za každý aj začatý deň omeškania až do ich riadneho odstránenia. Objednávateľ je oprávnený o výšku zmluvnej pokuty znížiť fakturáciu zhotoviteľa, resp. vystaviť faktúru v zmysle bodu 9.8. tejto zmluvy.
   5. Zaplatením zmluvných pokút sa zhotoviteľ nezbavuje povinnosti dielo riadne dokončiť, vady odstrániť a ani zodpovednosti za spôsobenú škodu.
   6. V prípade omeškania objednávateľa so splnením povinnosti uhradiť splatné faktúry podľa tejto zmluvy, objednávateľ sa zaväzuje zaplatiť zhotoviteľovi úroky za omeškanie vo výške 0,03% z dlžnej sumy za každý deň omeškania.
   7. Za každé porušenie protipožiarnych, hygienických, bezpečnostných a technologických predpisov má objednávateľ nárok sankciovať zhotoviteľa zmluvnou pokutou nasledovne:

* za nepoužívanie ochranných prílb a iných osobných ochranných prostriedkov - 50 eur za každého zamestnanca a každý zistený nedostatok
* za požívanie alkoholických nápojov alebo iných omamných látok alebo odmietnutie podrobiť sa skúške na prítomnosť alkoholu alebo omamnej látky – 100 eur za každého zamestnanca
* za opätovné zaradenie zamestnanca na práce po písomnom vykázaní zo stavby – 200 eur za každého zamestnanca
* za porušenie predpisov BOZP, OPP a OŽP za každý zistený priestupok – 150 eur
* za nedodržanie čistoty a poriadku na pracovisku, vrátane vykonávania telesných potrieb na verejných priestranstvách – 60 eur za každý prípad
* za nedodržanie používania trasy prístupu na stavenisko, ktorá bola určená pri odovzdávaní staveniska – 60 eur za každý prípad
* za neoprávnené používanie technických zariadení a vyhradených zariadení bez platných užívacích osvedčení – 150 eur za každý prípad
* za chýbajúce doklady a oprávnenia zamestnancov – 50 eur za každého zamestnanca
* za nedodržanie pracovných a technologických postupov – 50 eur za každého zamestnanca
* za nesprávne technologické a pracovné postupy, pozastavenie prác – 300 eur za každý prípad
* v prípade nedodržania lehoty na uvoľnenie staveniska zhotoviteľom má objednávateľ právo na zmluvnú pokutu vo výške - 150 eur za každý aj začatý deň omeškania
  1. Splatnosť faktúr za zmluvné pokuty je do 30 dní odo dňa ich doručenia. Týmito zmluvnými pokutami nie je dotknutý nárok zmluvných strán na uplatnenie nároku na náhradu škody.

1. **ZÁNIK ZÁVÄZKOVÉHO VZŤAHU**
   1. Zmluvné strany sa dohodli, že zmluva zaniká:
2. dohodou zmluvných strán
3. odstúpením od zmluvy
   1. Zmluvná strana je oprávnená odstúpiť od zmluvy v prípadoch ustanovených Obchodným zákonníkom alebo dohodnutých v tejto zmluve.
   2. Za podstatné porušenie zmluvnej povinnosti na účel odstúpenia od zmluvy sa považuje:
4. nedodržanie dohodnutej ceny za dielo uvedenej v čl. 3.
5. porušenie povinnosti zhotoviteľa podľa čl. 6, bod 6.12. a 6.13. tejto zmluvy
6. omeškanie s ukončením diela podľa tejto zmluvy oproti dohodnutému termínu o viac ako 1 mesiac
7. nedodržanie termínu na odstránenie vád diela
8. nedodržanie technických predpisov a noriem
9. omeškanie plnenia zhotoviteľa, podľa bodu č. 2.2 tejto zmluvy, ktoré zhotoviteľ ani po predchádzajúcom upozornení objednávateľa v primeranej lehote neodstráni
   1. V prípade porušenia povinnosti zhotoviteľa, ktoré sa považuje za nepodstatné porušenie zmluvnej povinnosti, ak zhotoviteľ nesplní svoju povinnosť ani v primeranej lehote, ktorá mu bola na to dostatočne poskytnutá, je objednávateľ oprávnený odstúpiť od zmluvy.
   2. Odstúpenie od zmluvy je účinné dňom doručenia oznámenia o odstúpení od zmluvy druhej zmluvnej strane.
   3. Odstúpením od zmluvy nie sú dotknuté nároky na zaplatenie zmluvnej pokuty.
   4. Odstúpením od zmluvy nie sú dotknuté nároky na náhradu škody vzniknuté porušením zmluvy.
10. **ZÁVEREČNÉ USTANOVENIA**
    1. Pokiaľ nie je stanovené inak, riadi sa táto zmluva podľa príslušných ustanovení Obchodného zákonníka a ostatnými náležitosťami požadovanými v oznámení o vyhlásení verejného obstarávania a v súťažných podkladoch.
    2. Spory, ktoré by mohli vzniknúť pri plnení zmluvných povinností, budú zmluvnými stranami riešené dohodou. Pokiaľ by zmluvné strany nedospeli k dohode, pre riešenie sporu je príslušný obchodný súd.
    3. Všetky zmeny tejto zmluvy o dielo budú vypracované vo forme písomného dodatku, dohodnutého a podpísaného oprávnenými zástupcami oboch zmluvných strán.
    4. Práva a povinnosti zo vzťahov vzniknutých uzatvorením tejto zmluvy prechádzajú i na právnych nástupcov. Nie je možné ich prevádzať bez súhlasu obidvoch zmluvných strán na iné subjekty.
    5. Zmluva nadobúda platnosť dňom jej podpísania oprávnenými zástupcami oboch zmluvných strán a účinnosť v zmysle § 47a Občianskeho zákonníka dňom nasledujúcim po dni jej zverejnenia povinnou osobou.
    6. Zmluva je vyhotovená v 2 rovnopisoch s platnosťou originálu, z ktorých každá zmluvná strana dostane jedno vyhotovenie.

Príloha č. 1- Výzva na predloženie cenovej ponuky

Príloha č. 2 - Cenová ponuka zhotoviteľa

V Prievidzi dňa ............................ V Prievidzi dňa ....................................

.................................................... ....................................................

JUDr. Ján Martiček

konateľ spoločnosti

SMMP, s. r. o.